नई दिल्ली 31 जनवरी, 2018। भाजपा के राष्टीय मंत्री व पूर्वी दिल्ली से सांसद श्री महेश गिरी द्वारा आज पूर्वी दिल्ली के पाकेट ए-2, मयूर विहार फेज-3 में द्वितीय उपकरण वितरण समारोह का आयोजन किया गया। इस कार्यक्रम का आयोजन भारतीय कृत्रिम अंग निर्माण निगम (एलिम्को) के सहयोग से किया गया। दिव्यागों को उपकरण वितरण करने हेतु पिछले 3 माह से जांच हेतु विभिन्न क्षेत्रों में क्रमानुसार शिविर का आयोजन किया जा रहा था। इन जांच शिविरों में से लगभग 500 दिव्यागों को उपकरण वितरण हेतु चयनीत किया गया व आज इन्हें जरूरतानुसार मोटराईज्ड ट्राईसाईकिल, एम.एस.आई.ई.डी. किट, आर्टिफिशियल लिंब्स, कान की मशीन, छड़ी आदि दिए गये। ज्ञात हो की 29 जनवरी 2017 को सशक्तिकरण योजना के अंतर्गत लगभग 1600 दिव्यांगजनों को उपकरण द्वारा लाभ पहुंचाया गया था।